સરકારમાં રહેલી બીજી પાર્ટી ભાજપનાં લગભગ અડધાથી વધારે ધારાસભ્યો કાશ્મીર છોડીને જમ્મુમાં રોકાયા છે. રાજ્યનાં મુખ્યમંત્રીએ પણ મેડિકલ એન્ટરન્સ ટેસ્ટ માટે આવેલા વિદ્યાર્થીઓનાં પરિવારજનોનાં ગુસ્સાનો સામનો કરવો પડ્યો હતો. એટલું જ નહી દક્ષિણ કાશ્મીરનાં લગભગ 10 પોલીસ પોસ્ટ અને સ્ટેશનોનાં સુરક્ષા કર્મચારીઓએ પણ આ સ્થળો ખાલી કરી દીધા છે. આ સ્ટેશનો પર પ્રદર્શનકર્તાઓનાં હૂમલાની આશંકા હોવાનાં કારણે તકેદારીનાં પગલારૂપે કાર્યવાહી કરાઇ હતી. સૌથી વધારે મુશ્કેલી નાના પોલીસ કર્મચારીઓને થઇ રહી છે. કારણ કે તેમનાં ઘરો પર પ્રતિદિન ઉપદ્રવીઓ દ્વારા હૂમલાઓ થતા રહે છે. તેમનાં પરિવારને પણ આ હૂમલાનો ભોગ બનવું પડે છે.